 Kurzusleírás (tematika)
	Kurzus neve: INTERKULTURALITÁS A VIZUÁLIS MŰVÉSZETEKBEN

	A kurzus oktatója/i, elérhetősége(i): Fábics Natália, fabics@mome.hu

	Kód:

	Tantervi hely:

	Javasolt félév:
	Kredit: 5

	Tanóraszám: 48-60
Egyéni hallgatói munkaóra: 

	Kapcsolt kódok:
	Típus: szeminárium, gyakorlat, konzultáció
	Szab.vál-ként felvehető-e? igen
	Szab.vál. esetén sajátos előfeltételek:


	A kurzus kapcsolatai (előfeltételek, párhuzamosságok): 

	A kurzus célja és alapelvei: 
A kortárs kultúra kutatás (Cultural Studies) egyik legdinamikusabban fejlődő ága az interkulturális kérdések vizsgálata, ami a vizuális művészeti alkotásokban és a róluk való gondolkodásban is mára megkerülhetetlenné vált. Az immáron évtizedek óta komoly jelentőséggel bíró posztkolonialista, transznacionalista, és így tovább kutatások, publikációk kiváló alapokat nyújtanak az interkulturális kutatások, értelmezések során. 
A MOME életében az elmúlt években a nemzetköziesítés, a bővülő akadémiai és szakmai kapcsolatok révén, egyre növekvő hangsúlyt kapnak az interkulturális helyzetek. Ezeken belül a folyamatosan épülő és kiszélesedő kelet-ázsiai egyetemi együttműködések különösen izgalmas és rengeteg lehetőséget kínáló forrást adnak. A City University of Hong Kong-al évek óta zajló csereprogram keretében már tucatnyi, a Média Intézetben tanuló hallgatónak volt lehetősége Hong Kongban tölteni egy szemesztert; több hallgató Japánba, Hong Kongba (különböző egyetemekre) jutottak el, és tanultak, alkottak a Campus Mundi ösztöndíjrendszernek köszönhetően. Ezzel párhuzamosan az egyetem több oktatójának és kutatójának a munkájában játszik központi szerepet Kelet-Ázsia, ahol több alkalommal, akár hosszabb időt is töltöttek kutatással, alkotással (például a kurzust jegyző Fábics Natália – fő kutatási téma: A kelet-ázsiai filmművészet nyugati percepciója, aminek kapcsán kutatói ösztöndíj a City University of Hong Kong Média Intézetében, valamint tanulmányutak Japánban és Dél-Koreában; Szalontai Ábel – fotós alkotói tevékenységében rendszeresen visszatérő inspiráció Kelet-Ázsia, különösen Kína, ahol több alkalommal járt és fotózott; Kudász Arion – Vietnámban fotós ösztöndíjjal alkotott).


	Tanulási eredmények (fejlesztendő szakmai és általános kompetenciák):
Tudás
· Gyakorlati alkalmazása, és ezen keresztül elsajátítása a kultúra kutatás (cultural studies) módszertanának.
· Integratív, más szakterületek képviselőivel folytatott együttműködés a gyakorlatban.
· A vizuális művészetek szerepe és felelőssége a nemzetek közti kommunikációban, kapcsolatokban.
· Más szakterületek (pl. társadalomtudományok, kultúra) alapvető̋ tartalmainak és szempontjainak megismerése, azok figyelembevétele a saját alkotói és elméleti tevékenységben.
Képesség
· A hallgatók kutatásmódszertani képességeinek, kritikai attitűdjének fejlesztése.
· Alkotó-kutató-elemző-teamekben való együttműködés.
· Szakterületek (média intézet tervező szakjai és elméleti intézet) közti integráció, átjárhatóság.
· Az előzetes tervek, koncepciók, vázlatok, majd a kész projekt bemutatása szóban és írásban, érthetően és meggyőző̋ módon, akár más szakterületek képviselői számára is.
· Releváns adatok gyűjtése és interpretálása alkotói koncepciók és elméleti írásművek fejlesztéséhez.
· Véleményét szakmai szempontokkal alá tudja támasztani.
· A megszerzett ismereteket be tudja építeni a tervezés és alkotás, illetve a kutatás, publikáció írás folyamatába.
Attitűd
· Az előzetes véleménnyel, koncepcióval kapcsolatos önreflexív attitűd, akár azok rugalmas módosítása, finomítása az órai beszélgetések, csoportmunkák, konzultációk tükrében. 
· Kitartó, elfogadó és precíz.
· Nyitottság a társakkal való együttműködések során.
· Nyitottság az új ismeretekre, szempontokra, módszerekre, kreatív megvalósítási lehetőségekre.
· A saját munkával kapcsolatos kritikai vélemények megfelelő kezelése.
· Kritikai attitűd a társak munkái kapcsán, a kritikai, akár negatív vélemény megfelelő megfogalmazása.
· Rugalmas, nyitott személyiség.
Autonómia és felelősségvállalás
· A saját projektekre vonatkozó gondolatok megfogalmazása és megvitatása integratív helyzetben, közös munkahelyzetekben.
· Közös gondolkodás más szakterületek (akár művészeti, akár elméleti) hallgatóival, ennek kapcsán kérdések és vélemény megfogalmazása.
· Jól-informált és árnyalt vélemény alkotása vizuális koncepciókról és megoldásokról.
· Hiteles, empatikus vélemény alkotásra törekszik.
· Nyitottan és kommunikatívan vesz részt projektekben.

	A kurzus keretében feldolgozandó témakörök, témák: 
Az alapvetően gyakorlati fókuszú félév során elsősorban film- és fotóművészeti, kisebb részben képzőművészeti és előadóművészeti alkotásokon keresztül vizsgáljuk a vizuális művészetek interkulturális aspektusait, elemzünk, értelmezünk nemzetközi alkotói helyzeteket Európa és Kelet-Ázsia összefüggésében. Közösen dolgozunk fel esettanulmányokat, melyek támpontul szolgálnak a beszélgetésekhez, elemzésekhez, és a félév második felén, végén készülő hallgatói alkotásokhoz, írásművekhez. 
Ugyanakkor megvizsgálunk olyan kérdéseket is mint az európai és kelet-ázsiai siker hatása az alkotói programra, a kelet-ázsiai művészet (elsősorban film, fotográfia, de kitekintés a képző- és előadóművészetekre is) jelenléte az európai kulturális intézményrendszerben: történelmi áttekintés és a jelen, és így tovább. A félév menetét és a tárgyalt témákat (így a feldolgozásra kerülő szakirodalmat is) nagyban befolyásolja az adott félévben résztvevő hallgatók portfoliója és érdeklődése. 
A kurzusban különösen fontos szerepet játszik a résztvevő, illetve a MOME-n az elmúlt években, vagy jelenleg is tanuló hallgatók, valamint oktatók kelet-ázsiai hatással bíró munkáinak elemzése interkulturális szempontok alapján. 


	A kurzus során alkalmazott KFI módszerek, eszközök:
· adatgyűjtési, elemzési és értékelési módszerek: 
· releváns szakirodalom kiválasztása, annak feldolgozása, alkalmazása az alkotói és kutatói folyamatokban,
· releváns művészeti alkotások, kulturális produktumok felkutatása, rendszerezése, értékelése, elemzése.
· művészeti és design megismerési és alkotó módszerek
· ötlet- és koncepciófejlesztési módszerek
· elméleti, a kultúrával kapcsolatos gondolkodás új szempontjainak figyelembevétele, és alkalmazása a projektfejlesztés során.
· kutatási kollaborációs módszerek
· teamekben zajló projektfejlesztés, melynek során az alkotói és a kutatói (elemzés, publikáció, kiállítás előkészítése) tudások, attitűdök organikusan működnek együtt, támogatják egymást,
· egymás támogatása olyan tudásokkal, képességekkel, melyekkel a másik nem rendelkezik, vagy csak korlátozottan, ennek során egymás fejlődésének támogatása.
· dokumentációs és kommunikációs módszerek 
· [bookmark: _GoBack]a félév végeredményeképpen létrejövő kiállítás és/vagy kiadvány, illetve ennek akár pályázati előkészítése kapcsán az alkotói programok megfelelő dokumentálása, írásművek és prezentációk előkészítése,
· kiállítás, kiadvány koncepciójának előkészítése, azok megvalósítása.

	Tanulásszervezés/folyamatszervezés sajátosságai: 
Jelentkezés a kurzusra:
A kurzusra elsősorban olyan, a Média Intézetben és az Elméleti Intézetben hallgató felsőbb éves BA (2-dik, 3-dik évfolyam) és MA hallgatók jelentkezését várom, akik:
· legalább középfokú nyelvvizsgájuk van angol nyelvből: magabiztosan képesek angol nyelven (legalább angol felirattal) filmeket nézni, művészeti alkotások angol nyelvű leírásait feldolgozni, angol nyelvű művészeti írásokat, kritikákat feldolgozni, angol nyelvre fordítani művészeti alkotások, projektek leírásait;
· vagy már jártak ösztöndíjjal Kelet-Ázsiában, ahol alkotói és/vagy kutatói tevékenységet is folytattak, ami fellelhető a portfoliójukban;
· vagy érdeklődnek a kelet-ázsiai kultúra iránt, és ez akár alkotóként, akár elméleti hallgatóként megjelenik a portfoliójukban.
Mivel a kurzus fókusza a kelet-ázsiai és az európai kultúra kölcsönhatásai, viszonyulása egymáshoz, alapja egyrészt a résztvevő tervezői szakos hallgatók projektjeinek fejlesztése, elemzése, értelmezése, másrészt az elméleti intézetről érkező hallgatók érdeklődése és tudása, lényeges, hogy olyan hallgatók jelentkezzenek, akiknek van kapcsolódása Kelet-Ázsiához legalább mély érdeklődés szintjén!
A kurzusra való jelentkezéskor a következő anyagokat kérem elküldeni a fabics@mome.hu címre (ezen anyagokat a félév kezdetekor mindenkinek be is kell mutatnia szóban a csoportnak):
· motivációs levél (max. fél oldal),
· tervezői szakosok esetében portfolió, illetve az elméleti intézet hallgatói esetében legalább egy tanulmány, hosszabb esszé, kritikai írás beadása, mely lehetőség szerint kapcsolódik a kelet-ázsiai kultúrához.
A kurzus menete, az egyes foglalkozások jellege és ütemezésük, illetve a hallgatók tennivalói, feladatai:
A már meglévő vagy folyamatban lévő munkáknak az értelmezése, elemzése újabb szempontokból, aminek eredményeképpen különböző kimenetek jöhetnek létre: elemző, kritikai írások, projekt bemutató és/vagy elemző prezentáció, akár új projektek indítása, már meglévők újra definiálása, továbbvitele, lezárása, új kutatás indítása, a továbbtanulásban (MA képzés, DLA, PhD, alkotói pályázatok stb.) majdan tovább fejleszthető kutatási és alkotói projektek előkészítése, és így tovább. 
A pénteki órákon, konzultációkon túl a félév során a következő elemei is lesznek a kurzusnak:
· releváns kiállítások megtekintése,
· releváns kulturális programokon, fesztiválokon való részvétel,
· kötelező filmek megtekintése (akár moziban is).
A félév során és eredményeképpen születő alkotásokból, írásművekből a csoport közösen állít össze, akár pályázatra is előkészítve kiadvány és/vagy kiállítás tervet, aminek kapcsán sor kerülhet a pénteki idősávon kívüli konzultációkra, egyeztetésekre is.
A feladatok személyre szabottak lesznek, de minden résztvevőnek legalább egy alkotói projektet és/vagy egy releváns írásművet (tanulmány, kritika) kell készíteni a félév végére. 

A tanulás környezete: 

tanterem, külső helyszínek


	Értékelés:

Teljesítendő követelmények:
· Aktív részvétel az órákon, a konzultációkon. (Hiányzás maximum 3 alkalommal engedett meg)
· A feladatok személyre szabottak lesznek, de minden résztvevőnek legalább egy alkotói projektet és/vagy egy releváns írásművet (tanulmány, kritika) kell készíteni a félév végére.
· Együttműködés a kurzuson résztvevő többi hallgatóval: egymás munkáiról való beszélgetés, egymás munkájának támogatása, a félév végén elkészülő kiadvány és/vagy kiállítás terv közös létrehozásában való aktív, kooperatív részvétel. 

Értékelés módja: (milyen módszerekkel zajlik az értékelés {teszt, szóbeli felelet, gyakorlati demonstráció stb.})
· A félév során több, közösen egyeztetett alkalommal prezentációt tartanak a hallgatók a féléves munkájuk haladásáról.
· Félév végén záró prezentációk és/vagy elektronikus formában leadott munkák (alkotói projektek, írásművek).

Az értékelés szempontjai (mi mindent veszünk figyelembe az értékelésben): 
· A félév során tanúsított aktív részvétel a kurzus munkájában.
· A folyamatosan, valamint a félév zárásakor bemutatott projektek, munkák minősége.
· A többi hallgatóval való együttműködés. 


	
Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}):

40% - aktív részvétel az órákon, konzultációkon, az órák mellett sorra kerülő kulturális programokon
40% - önálló projekt fejlesztésének folyamata, rendszeres beszámolók minősége, a végső projekt prezentálása, annak minősége
20% - félév eredményeképpen megvalósuló kiállítás/kiadvány létrehozásában való munka, az arra vonatkozó esetleges pályázati anyag előkészítésében való részvétel (megj.: összeállhat olyan csapat is, ahol valaki teljesen magára vállalja pl. a kiállítás szervezését, és így ez lesz teljesen, vagy részben az ő önálló projektje, vagy a kiadvány grafikai előkészítését, ez pedig teljesen, vagy részben az ő önálló projektje)


	Kötelező irodalom: 
A feldolgozandó szakirodalmat a kurzuson résztvevő hallgatókkal közösen határozzuk meg a félév indulásakor, elsősorban az általuk „hozott”, de természetesen a félév céljaival összhangban lévő témák, projektek alapján. 
A kötelező szakirodalom mellett a félév során művészeti alkotásokkal is kötelező jelleggel meg kell ismerkedniük a hallgatóknak:
· filmek (közösen összeállított lista),
· a félév tematikájához illeszkedő, Budapesten látogatható kiállítások, programok, fesztiválok,
· a MOME jelenlegi és korábbi hallgatóinak, valamint oktatóinak a félév fókuszához köthető munkáinak megismerése.
Ajánlott irodalom:


	Egyéb információk:

	Máshol/korábban szerzett tudás elismerése/ validációs elv:

· teljeskörű beszámítás/elismerés lehetséges
·  részleges beszámítás/elismerés lehetséges
· nincs lehetőség elismerésre/beszámításra

	Tanórán kívüli konzultációs időpontok és helyszín:




